দেখতে দেখতে বলিউডে ২৬ বছর পার করে ফেললেন বলিউড বাদশা শাহরুখ খান। ২০১৮-তে দাঁড়িয়ে শাহরুখ আজ বলিউডের বাদশা বলেই পরিচিত, কিংবা বলিউডের কিং। বর্তমানের বলিউড বাদশার যাত্রা শুরু হয়েছিল ১৯৯২ সালে অভিনেত্রী দিব্যা ভারতীর বিপরীতে 'দিওয়ানা' ছবির হাত ধরে। সেসময় শাহরুখ সবে সবে যাত্রা শুরু করলেও, দিব্যা তখন তারকা। বেশ নামডাক হয়েছে তার। তবে 'দিওয়ানা'তে অভিনয়ের জন্য ফিল্মফেয়ারে সেরা নবাগত অভিনেতার শিরোপা পান শাহরুখ। তারপর আর ফিরে তাকাতে হয়নি তাকে। আজ বলিউড বাদশার ২৬ বছর পূর্তিতে এক পুরনো সাক্ষাৎকারে তার প্রথম সহ অভিনেত্রীর স্মৃতিচারণার কথা নতুন করে প্রাসঙ্গিক হয়ে উঠেছে। এ সংক্রান্ত একটি খবর প্রকাশ করেছে ভারতের জিনিউজ পত্রিকা।